Европэпсо зэхьэзэхуэм ирагъэблагъэ
Тхэквондо

Болгарием и къалащхьэ Софие мы махуэхэм щекIуэкIащ тхэквондомкIэ II мультиевропей чемпионат. Абы хэтащ Къэбэрдей-Балъкъэрым щыщ спортсменхэри.
ЗэпэщIэтыныгъэ гуащIэхэм зи хьэлъагъыр килограмм 73-м нэблагъэхэм я гупым пашэныгъэр щиубыдащ Лантратов Денис. Килограмм 63-рэ зи хьэлъагъ Пушанкэ Никитэ зэхьэзэхуэм и жэз медалыр къихьащ. Европэм и чемпионатым къыщагъэлъэгъуа зэфIэкIхэм япкъ иткIэ а тIури ирагъэблэгъащ европэпсо зэхьэзэхуэм.
ЩIалэхэр ягъасэ Ахъмэт Амир, Хан Артур, Щокъарэ Хьэзрэталий сымэ.
ЖЫЛАСЭ Замир.
